
Dr. Nathan Séderblom. 


Op 12 Julie is Dr. Nathan Séderblom, aarts- 
biskop van die Sweedse od oorlede. Meermale 
het ons in ,,Die Hervormer” gewys op die belang- 
rike plek wat Swede teenswoordig in die Protestant- 
se kerk inneem. Daar bestaan vandag `n bloeiende 
Sweedse dogmatiese skool, wat die ou waarhede van 
die Christendom opnuut so met klem naar vore 
bring, dikwels in 'n nuwe vorm, sodat dit nie alleen 
sterk die aandag trek nie, maar ook duidelik laat 
verstaan watter krag die Christendom was, en is en 
sal wees. Die Heiland het aan Sy disiepels gesê, en 
daarmee ook aan ons: ,In de wereld zult gij ver- 
drukking hebben”, en die Sweedse teologe laat ons 
so voel die vervolg op hierdie woorde van die Heer: 
Maar hebt goede moed, ik heb de wereld overwon- 
nen”. In die Sweedse teologie beluister ons die 0or- 
winningslied van die Christendom. Ook Nathan Sê- 
derblom het die werklikheid van die oorwinning van 
Christus oor hierdie wêreld van verdrukking gevoel 
en beleef. Hy was predikant in Sweden, waar hy in `n 





eenvoudige hout-huisie gewoon het en met die node 
van sy gemeente meegeleel het. In 1894 het hy pre- 
dikant geword in Parys en later professor in Duits- 
land, en het sy lewe geeindig as Aartsbiskop van die 
Sweedse Kerk. Na die groot wêreldoorlog het die 
volkere as verskeurende wilde diere teenoor mekaar 
gestaan, en was daar bitterheid en haat in die harte 
van die mense, `n bitterheid en haat, wat nie getuig 
het van die gees van Christus nie. Séderblom het 
die Franse en die Duitse voiksaard verstaan, en het 
geywer om die misverstande weg te nmeem en die 
volkere met mekaar te versoen. Hy was diep oor- 
tuig dat dit nie die handigheid en bekwaamheid van 
die Staatsliede was of die wysheid van `n kerk- 
like politiek wat die vrede kon tot stand bring nie, 
maar die oorwinnende krag van die Evangelie, Chris- 
tus het die wêreld oorwin. ln 1919 is die eerste 
vergadering van die Wêreldbond van die Kerke in 
Holland gehou, en Séderblom was ook daar, en het 
'n onuitwisbare indruk op die aanwesiges gemaak 
met sy diep besef van die taak van die kerke in die 
verwarrende tyd na die wêreldoorlog. Hy het ge- 
ywer vir die eenheid van die Protestantse kerke. Nie 
'n uitwendige organiese eenheid nie, maar `n eenheid 
wat veel hoër is, en ook veel dieper. Hy was 
die siel van die Wêreldbond om deur die kerke 
'n betere verhouding tussen die volkere te bring. 
Die Kongres van Stockholm was een van die 
gevolge. Ons is oortuig, dat die werk van 
Séderblom na sy dood sal bly voortbestaan, en dal 

hy een van die grootste figure was van die Protes- 
tantisme van ons dae. 


Die aanstaande Voortrekkers-kongres. 

Elders publiseer ons `n oproep tot bywoning 
van die groot stigtingskongres, om `n suiwer Suid- 
Afrikaanse Padvindersbeweging tot stand te bring, 
wat op Woensdag, 30 September, om half tien in 
die Stadsaal te Bloemfontein gehou sal word. (Ons 
hoop van harte, dat verskillende van onse predikante 
en onderwysers, wat lid is van ons kerk, die kongres 
sal bywoon, om die beweging te steun. Dit is nie 
nodig om hier verder daarop in te gaan nie, die 
strekking van die Voortrekkers-beweging mag ons 
deur die publisiteit, wat die dagblad pers daaraan 
gegee het, bekend genoeg ag, en die oproep spreek 
ook duidelik genoeg. Laat ons kerk dus veral nie 
agterbly nie in hierdie belangrike saak. 


Teleurstelling. 

Verskillende lesers het hulle intekengeld betaal, 
maar daar is nog 'n groep, wat steeds nie betaal het 
nie. Dit is teleurstellend, dat daar sulke wanbetalers 
is. Kom leser, verander die saak, en stuur dadelik 
u intekengeld. 

Aid. Me 


@FFISIEEL. 


Bevordering van Wêreld-ontwapening. 


Aan die predikante van die Ned. Herv. Kerk word 
meegedeel dat by die Pretoria-tak van die Volke- 
bonds Unie aansoek gedoen is om die datum later te 
stel, waarop die petiesies moet ingestuur word vir 
die Ontwapenings-Konferensie wat in Februarie 1932 
te Geneve gehou word. Hierop is antwoord ontvang 
dat die datum waarop die petiesies behoort in te 
wees vasgestel is op 30 November in plaas van 15 
September. 

A. ]. Barger, 
Skriba v/d. Komm. v/d. Alg. Kerkverg. 





Verbetering. 

By die opgaaf van die Kommissies, wat deur die Al- 
gemene Kerkvergadering benoem is (sien ,Die Hervor- 
mer” van 1 Augustus 1931) is deur `n misverstand vergeet 
orn die volgende te publiseer: 


Die Finansiële Kommissie. 
Ds. L. E. Brandt, Ds. A. J. G. Oosthuizen, Ds. T. F. 
J. Dreyer, J. J. Prinsloo (Erasmus), Dr. B. de Loor. 


Kommissie vir saamwerking met die Regering 
in sake Arme Blankes. 
Ds. L. E. Brandt, Ds. $S. Vermooten. 


Verteenwoordiger op die Kommissie vir 'n Gedenk- 
teken by Bloedrivier. 
Ds. L. E. Brandt. 


Verteenwoordiger op die Uitvoerende Raad van die 
Suidafrikaanse Matigheids Alliansie. 
Ds. L. E.. Brandt. es 
A. J. Barger, 
Skriba van die Alg. Kerkverg.” ' 





De Zondagschool-Konferensie van de Ring van Pot- 
chefstroom ,die begin October zou gehouden zijn te Klerks- 
dorp — is uitgesteld tot de derde Zaterdag van Januarie, 
1932. 

W. P. J. Poën, Superintendent. 


Ring van Zeerust. — Sondagskoolkonferensie. 


Die Sondagskoolkonferensie van die Ring van fieerust 
vind plaas (D.V.) te Lichtenburg. Dit begin Vrydag- 
aand, 9 Oktober, en word Saterdag en Sondag voortgesit 
(die twede naweek van Oktober e.k.). Van al ons Rings- 
gemeentes en van soveel Sondagskole as moontlik verwag. 
ons afgevaardigdes. Lichtenburg sorg vir losies. Stuur 
die name van wie kom so vroeg as moontlik aan Mnr. A. 
Jacobson, Lichtenburg, sodat hy vir losies kan sorg. Meld 
asb., of dit `n heer of dame is. Lichtenburg vier tege- 
lykertyd ook Nagmaal. ËEk wil nogmaals `n dringende 
beroep doen op ons Sondagskole in die Ring van Zeerust 
om te sorg vir verteenwoordiging. Die program sal leer- 
saam wees. 

Daniël F. Erasmus, 
Voors., Ring van Zeerust. 


oo Rerkelike se 
erickfen—. 

DE G&. M. Dreyer. 


Nagmaal te Trichardtsfontein, 17 en 18 Oktober. 
Nagmaal te Bethal, 24 en 25 Oktober. 

Nagmaal te Chrissiesmeer, 31 Oktober en 1 November. 
Nagmaal te Ermelo, 7 en 8 November. 


Ds TE. |. Dreyer. 


6 September: Oudehoutsdraai, 10.30 v.m.: Elandslaag- 
te, 2.80 n.m.; Dorp, 7 n.m. 

18 September: Dorp, 10.80 v.m.; Mooifontein, 2.80 n.m. 

20 September: Charl Celliers, 10.30 v.m.; 2 n.m.; Dorp, 
Am. 


DS A 'N Barger 


Sondag, 6 September: Doop-Sondag te Middelburg. 

Sondag, 18 September: Nagmaal te Roossenekal. 

Woensdag, 16 September: Kerkraadsvergadering te 
Middelburg. 

Sondag, 20 September: Diens in die afdeling van oudl. 
P. A. Breytenbach (gemeente Middelburg). 

Sbndag, 27 September: Doop-Sondag te Witbank. 

Sondag, 4 Oktober: Doop-Sondag te Middelburg. 

Sondag, 11 Oktober: Diens in die afdeling van oudl. 
A. J. Stone (gemeente Witbank). 

Sondag, 18 Oktober: Nagmaal te Middelburg. 

Sondag, 25 Oktober: Nagmaal te Witbank. 

Maar ik zal uitzien naar den 
Heere; ik zal wachten op den God 
mijns heils; mijn God zal mij hooren.” 
Micha 7 vers 7. 


Die tyd waarin die profeet Micha geleef het was 
`n tyd van afval en insinking op godsdienstig gebied. 
'n Golf van ongeloof en onsedelikheid het die volk 
oorweldig, alle verskille tussen goed en kwaad weg- 
gevaag en al wat reg en heilig was meegevoer. 

Die treurige toestand het geheers nie alleen op 
godsdienstig, maar ook op staatkundig gebied. Die 
glorieryke regering van Dawid en Salomo, toe die 
omringende volke skatting aan Israël moes betaal en 
die grense van die ryk `n groot deel van die destyds 
bekende wêreld omspan het, was iets van die gryse 
verlede. Daar was wel weer later `n optlikkering, 
maar die was slegs kortstondig. In die dae van die 
profeet Micha het die laaste skyn van glorie agter 
al somberder wolke skuil gegaan. 

Die talryke leërs van die magtige konings van 
Nineve het die heilige land steeds dieper binne- 
gedring. Die ene stad na die ander werd in puin 
gelê en eindelik het die water tot aan die lippe ge- 
reik. Slegs Jerusalem, die laaste bolwerk, het oor- 
gebly. Sal sy gespaar bly? Nee, antwoord Micha, 
alles is verlore, want die sonde van die volk is te- 
veel en te groot. Maar bly daar dan niks oor nie? 
Nee, want God is nog daar. 

Met die vierde hoofstuk verander meteens die 
toon en inhoud van Micha's profesieë. Hy bevind 
hom nie meer in die diepte maar. op die hoogte. Nou 
dat alle steunsels weggeneem is, nou dat alles tot op 
die grond toe afgebreek is, selfs Jerusalem met haar 
sterke, dikke mure, met haar hoë torens, nou wil 
God help en red. Nou daf alger teneergeslae is, rig 
die profeet sig op vol moed en geloofsvertroue. In 
die gees sien hy betere tye aanbreek. 

Wat egter ook mag gebeur, hoe donker die toe- 
koms ook mag wees, hoe groot die afval en ontrou 
van die volk, op God en op God alleen wil hy hom 
verlaat. 

Daarom roep hy vol bly geloofsvertroue uit: 
Maar ik zal uitzien naar den Heere; ik zal wachten 
op den God mijns heils; mijn God zal mij hooren.” 

Ons tekswoord wys ons op: 

1. Die verlange van die geloof. (Ik zal uitzien 

naar den Heere.) 

2. Die geduld van die geloof. (Ik zal wachten op 

den God mijns heils.) 

3. Die versekering van die geloof. (Mijn God 
zal mij hooren.) 
1. Die verlange van die geloof. 

Hoewel die toestand van die volk so haglik is, 
tog wanhoop die profeet nie. Inteendeel, hy boesem 
sy volk en ook sigself moed in met die raad: Sien op 
God. As God maar met hulle is, dan is alles wel. 
As God met hulle is wie kan dan teen hulle wees? 
Tot God alleen gaan die verlange uit. Op Hom 
alleen is die hoop en vertroue gestel. 

Heerlik is die voorreg van alle godskinders! 

Hulle het `n God tot wie hulle kan roep in ure 
van benoudheid; `n God na wie hulle kan uitsien om 
hulp, uitredding en verlossing. Hoe menige Kristen 
kan hiervan getuienis aflê. Hoe menige Kristen het 
self die waarheid ondervind van die heerlike be- 
lofte: ,,Roept mij aan in de dag der benauwdheid en 
Ik zal u er uithelpen.” 

As alles voor hom en om hom swart en donker 
is, sal hy, as hy sy oë ophef na bo, sien dat alles bo 
hom lig is. Selfs in die donkerste nag is daar sterre 
aan die hemeltrans. 

Ek sal uitsien na die Here! 

Dit is die verlange van die gelowige na die teen- 
woordigheid, na die gemeenskap met sy Heer. 

Dit is die verlange van die hygend hert na die 
frisse waterstrome. Dit is die verlange van die ver- 
moeide pelgrimsreisiger na die rus wat weggelê is vir 
Gods volk. 

Dit is die verlange van die sterwende Godskind 
na die vaderhuis met sy vele woninge. 

Dit is `n verlange so soet, so heerlik, so salig 
dat geen pen dit kan beskryf nie, dat die wêreldling 
dit nie kan begryp nie. 

Dit is `n verlange, wat deur niks anders geles 
kan word nie, dan alleen deur die water uit die ewige 
heilfontein, wat aan die voet van die kruis ontspring. 

Dit is `n verlange, wat nie minder word nie, 
maar wat met die tyd steeds vermeerder. Hoe nader 
aan die voorwerp van verlange hoe groter word die 
verlange. 

Dit is 'n verlange soos die van Moses om die 
lang beloofde land te sien. `n Verlange soos die 
wat straal uit die woorde van Simeon: ,,Nu laat gij 
Heere uw dienstknecht gaan in vrede naar Uw 
woord, want mijne oogen hebben Uwe Zaligheid ge- 
Zien.” `n Verlange soos die van die Verlore Seun 
na die vaderhuis met sy oorvloed. 

Ek sal uitsien na die Here! 

Nie op mense, selfs nie op Sy ,,voornaamste 
vriende” of op sy familielede wil die Profeet ver- 
trou nie. 

,Vest op Prinsen geen betrouwen, 
Daar men nimmer heil bij vindt!” 

Nee, op God alleen wil hy sy vertroue stel, want 
alleen dan sal hy veilig wees in elke gevaar. 
,ialig hij, die, in dit leven, 
Jakobs God ter hulpe heeft.” 


I. Die geduld van die geloof. 

Die verlossing, wat die profeet sien, is nie aan- 
staande nie, dit lê ver in die verskiet. Nogtans wan- 
hoop hy nie. Sy geloof is sterk genoeg om geduldig 
Gods tyd af te wag. 

Geduld is `n deugd wat elke Kristen behoort te 
besit. ,Als de Heer vertoeft, verbeidt Hem”, so leer 
Gods Woord ons. Instede egter van geduldig te wag 
totdat Gods tyd aanbreek, wil ons Hom voorskryf, 
wanneer Hy moet kom. As Hy nie kom op ons tyd 
nie word ons ongeduldig en dan roep ons: ,,Hoe 
lang, Heere! Hoe lang nog!” Instede van liewer 
onsself af te vra: Waarom Hy vertoef? Hy vertoef 
wellig omdat Hy nog nie sy doel met ons bereik het 
nie. Hy vertoef nog omrede van ons sonde. As 
ons onsself ondersoek sal ons in stilte ons aan die 
wil van die Heer onderwerp en met die profeet sê: 
“Ik zal des Heeren gramschap dragen, want ik heb 
tegen Hem gezondigd.” 

Ons mag dus nie klae en murmureer nie. Tog 
doen ons dit so graag. Ons klae oor die slegte tye, 
oor die depressie, instede van liewer te klae oor die 
bose neiginge van ons dwaalsieke hart en oor ons 
vele sondes. 

As ons gelowig wag op die Heer hoef ons sy 
gramskap nie te vrees nie, want Hy is die God van 
ons heil. Hy kom wel dikwels nie op éns tyd nie, 
maar Hy kom op Sy tyd, die regte tyd. Hy laat wel 
SOms op sig wag, maar tog, Hy kom, Hy kom gewis. 


Ik blijf den Heer verwachten, 

Mijn ziel wacht ongestoord. 

Ik hoop in al mijn klachten, 

Op Zijn onfeilbaar woord. 

Mijn ziel, vol angst en zorgen, 

Wacht sterker op den Heer, 

Dan wachters op den morgen; 

Den morgen! ach! wanneer? 

Ps.180:8: 


Die geloof kan tot oneindig, tot ongelooflik veel 
in staat stel. Die geduld van die ware gelowige 
word nie vermoei nie. 

“Ik zal wachten op den God mijns heils.” 

Die Psalmis sê: ,,Die den Heere verwachten 
Zullen de aarde erfelik bezitten.” Hulle kragte sal 
nie afneem van die dae of maande of jare, wat hulle 
moet wag nie, maar nog vermeerder. ,,Die den 
Heere verwachten”, so jubel Jesaja, ,,zullen de krach- 
ten vernieuwen; zij zZullen opvaren met vleugelen, 


gelijk de arenden; zij zullen loopen, en niet moede 
worden; zij zullen wandelen, en niet mat worden.” 


3. Die versekering van die geloof. 

Hoewel daar nog geen tekens is wat wys op 'n 
verandering in die toestand van sy volk, hoewel die 
toekoms nog so donker is, hoewel die verlossing nog 
SO ver in die verskiet Iê, tog is die profeet seker dat 
God hom sal hoor. 

Daarom verseker hy noual sy vyande dat hoewel 
sy volk geval het, dit weer sal opstaan, hoewel dit in 
duisternis sit, skynbaar van God verlate, dat God tog 
vir hom `n lig sal wees. Geloof alleen kan die mens 
in staat stel om so te spreek, geloof wat op `n rots- 
steen gegrondves is. 

Dat die wat op die Heer vertrou nie beskaam 
word nie, is die ondervinding van elke Godskind. 
“Hij is ter sterkte in den dag der benauwdheid en Hij 
kent hen, die op Hem betrouwen”, so verseker ons 
die Profeet Nahum. Vir so'n rotsvaste geloof moet 
alle twyfel wyk. 

O wat `n heerlike sekerheid temidde van al die 
onsekerheid van die lewe. ,Mijn God zal mij 
hooren.” 

Hy is nie vir my `n vreemdeling, `n God van 
verre, maar `n God van naby. Hy is nie alleen die 
God van Israél nie, maar Hy is ook my God. Hy is 
die God van my heil. 


Ja, Zijn verbond staat eeuwig vast, 
Zoo staat geen berg, geen rots; 
En toeft Hij al, Hij kent Zijn tijd, 
Hij komt, Hij komt gewis.—(Ges. 13. 
Amen. 
DESP; 


——B—r 


EEN ONBEKENDE GOD. 


Bij gewichtige gelegenheden of in tijden van 
grooten nood werden door de Afheners altaren op- 
gericht, gewijd aan eenen onbekenden god, indien 
men in het onzekere bleef met welken der bekende 
goden de eene of andere bezoeking in verband ge- 
bracht moest worden. 

Echt heidensch alzoo; maar Paulus maakt van 
dit altaaropschrift een meesterlijk gebruik, en ver- 
kondigt aan de Afheners den God, dien zij niet ken- 
nende dienen, als den Schepper, van wiens geslacht 
wij zijn, die de wereld verlost heeit door den ge- 
storven en opgewekten Christus. 

Voor de heidenen kon de God, dien Paulus ver- 
kondigde, niet anders dan een onbekende God zijn. 
Was — gelijk dezelfde apostel elders spreekt — 
hun onverstandig hart niet verduisterd geworden, 
dan hadden zij hetgeen aangaande God gekend kon 
worden, uit Zijne schepping kunmnen verstaan, en 

daarom acht hij hen niet te verontschuldigen. Voor 
Israël was God geen onbekende meer, want in Zijne 
ontferming had Hij zich aan dat volk geopenbaard, 
en voor den Christen mag God niet langer een onbe- 
kende zijn, daar wij Hem kunnen kennen in den 
Zoon, die ons den Vader heeft verklaard. 

Is het daarom niet diep treurig als Zoo menig 
Christen van God spreekt als ware Hij ook voor ons 
nog de groote Onbekende? Hoe velen zijn er niet, 
die er een eeredienst op na houden van ,,het schoone, 
het goede en het ware”, zooals zij het noemen, en 
niet verstaan, dat dit enkel begrippen zijn zonder in- 
houd, indien Hij, die alleen heerlijk, goed en waar- 
achtig is, niet bestaat? Waaraan zullen wij het 
goede toetsen, indien wij nooit den Goede bij uit- 
nemendheid hebben aanschouwd? Groote woorden 
en klanken kunnen ons het gemis van den levenden 
God nooit vergoeden. Voorzeker — God is onzien- 
lijk; maar indien wij Hem kennen, die gesproken 
heeit: die mij gezien heeft, heeft den Vader gezien, 
dan kennen wij dus ook den Onzienlijke als Onzen 
Vader in de hemelen, Wiens wezen liefde is. 

Wat wil men toch met zich af te keeren van dien 
God, die zich aan ons heeft geopenbaard en in Wiens 
hand alle dingen zijn, en met het zoeken naar ,,den”, 
of liever nog ,,het” onbekende? Misschien moet dit 
Zoeken een blijk geven van hoogere ontwikkeling of 
van wijsgeerigen aanleg — maar nuchter beschouwd 
is het een terugzinken in het heidendom. Den wijzen 
en verstandigen verborgen en den kinderkens ge- 
openbaard — aan dat woord worden wij onwille- 
keurig ' herinnerd als wij het streven zien van de 
,Wijzen der wereld”, voor wie het: Ik geloof in 
God, den Vader, den Almachtige, Schepper des 
hemels en der aarde” te zwaar of te licht is om het 
te belijden. 

Alleen een God, zooals Christus Hem ons heeft 
verklaard, kan troost geven aan het arme menschen- 
hart. AI blijft het diepste van Zijn wezen ondoor- 
grondelijk, toch kennen wij Hem als den getrouwen, 
almachtigen en barmhartigen Vader, die ons leven en 
lot bestuurt naar Zijnen wil, die heilig en goed is. 

Is God voor ons, als voor de Afheners van ouds, 
een onbekende god, dan is ons leven één groot en 
wreed raadsel, zonder doel; dan ontaardt de maat- 
schappij in een wedloop der grofste zelfzucht, dan 
hebben de wetten geen kracht of ontzag meer, en is 
een volk rijp voor ontbinding. 

Is daarentegen God ,,onze Vader, die in de 
hemelen is,” dan is er raad bij elk bezwaar, troost 
in alle leed, uitredding uit elken nood, dan is ons hart 
gerust in leven en in sterven. U te kennen, o God! 
als den eenigen waarachtigen God, en Jezus Chris- 
tus, dien Gij gezonden hebt; dat is het eeuwige 
leven! 


DIE OPENBARE GODSDIENSOEFENING. 
VIII. 


Die Kategismusprediking. 


Dit is `n ou gebruik om uit die Heidelbergse 
Kategismus te preek. Hierdie leerboek dagteken uit 
die jaar 1563, en was bedoel om die inwoners van 
die Paltz, wat vroeër Luthers maar later Kalvinisties 
geword het, in die Kalvinistiese beginsels in te lei. 
Verdeel in 52 Sondag-afdelinge, kan die leerboek, 
wanneer ieder week een Sondag-afdeling behandel 
word, in een jaar behandel word. In die dae van die 
grondvesting van die Hervormde Kerk in Nederland 
is dit aangegryp as `n middel om aan die volk die 
hervormde beginsels te leer. Wat het die groot 
massa van die Hervorming verstaan? Wat het som- 
mige gewese Roomse priesters,wat protestant geword 
het en as predikante opgetree het, altyd daarvan be- 
gryp? Ons sal verskillende voorbeelde kan noem 
van sulke Roomse priesters, wat, deurdat die dorps- 
owerheid vir die Protestantisme gekies het, voor die 
keus gestel werd om op te tree as Hervormde predi- 
kante, of om anders ,,swerwende pape” te word; dog 
aangesien hierdie Kains-rol nie van `n aangename 
aard was nie, het hulle gekies om die Evangelie naar 
die wyse van die Protestante te preek, en ook die 
Sakramente dusdanig te bedien, dog in die geheim 
het hulle tog nog ook die Roomse gehelp. 

Wat het dikwels selfs die priesters van die Her- 
vorming begryp, wat uit innige oortuiging die Room- 
se kerk verlaat het? Die groot gevaar was, dat die 
groot massa die Roomse kerk sou verlaat, sonder 
om oortuig te wees van die Protestantisme en die be- 
ginsels daarvan te ken. Daarom was die Kategismus 
'n welkome middel om kort en bondig die Hervormd- 
protestantse beginsels aan die volk te leer. Maar 
nie alleen aan die volk nie, ook vir die prediker was 
dit `n handleiding, wat uitstekend diens kon doen by 
die voorligting van die Protestantse beginsels. (Geen 
wonder dan ook, dat die ou sinodes in die sestiende 
eeu so herhaaldelik nadruk gelê het op die Kategis- 
mus-prediking. Die middagdienste is dan ook ge- 
woonlik hiervoor gebruik: in die aand was daar, met 
die oog op die gebrek aan verligting, geen diens nie. 
Dit was egter nie in ooreenstemming met die gees 
van die Vadere nie, toe die Kategismus in latere tye 
byna met die Bybel gelyk gestel werd. Ja aller- 
hande opgesierde name werd later aan die Kategis- 
mus gegee, soos ,,schatboek en juweel”, het heilig- 
dom der goddelijke waarheden”, ,,den leidsman naar 
het Heilige der Heiligen”, ja sommige het selfs be- 
weer, dat dit met die Bybel gelyk staan, ,,want de 
Catechismus behelsde even als deze het woord van 
den levendigen God”. Dat dit so onprotestants 
mogelik is behoef geen betoog nie. 

Die vraag is soms gedaan, of dit in ons dae wel 
nodig is, om oor die Kategismus te preek, want nie 
alleen die Kategismus preek nie, maar die ganse pre- 
diking moet in ooreenstemming met die Skrif wees. 
Maar, dit is nie nou die plek nie, om die pro en 
contra hiervan te behandel. (Onse kerk skryf voor, 
dat minstens twaalf keer per jaar oor die Kategis- 
mus gepreek moet word, 'n bepaling, wat in die jaar 
1867 deur die Algemene Kommissie gemaak is, en in 
1869 in die Kerkwet opgeneem is. Dit is sinds die 
tyd dan ook gebruiklik. Die Kategismus-prediking 
vind gewoonlik in die aand plaas. Dikwels het ons 
al hoor kla, dat die gemeente dit glad nie aantreklik 
vind nie, maar ons durf gerus sê, dat dit glad nie 
die geval behoef te wees nie. Die Kategismus kan 
so behandel word, dat dit die toehoorders boei. Ons 
het wel al soms gehoor, dat by die Kategismus-pre- 
diking die prediker die Sondagafdeling lees, en dan 
'n Bybelvers, wat as teks moet dien. 'Tensy, die 
Bybel vers in hierdie geval as `n nodelose motto 
moet dien, wat seker afkeurenswaardig is, kan hier- 
die soort van Kategismus-prediking nie aan die doel 
beantwoord nie, want as die teks nie as `n formele 
motto dien nie, word die Kategismus as so'n motto 
geneem. Of die Bybelvers, 6f die Kategismus-al- 
deling, 6f altwee word in hierdie geval nie behoorlik 
behandel nie. 

(Word vervolg.) 


— BEE 


UIT DIE BULIELAND: 


Dr. Nathan S6derblom oorlede. 


Met die heengaan van Aartsbiskop Séderblom 
van Swede het nie alleen die Sweedse Kerk nie, maar 
die ganse protestantse kerk 'n groot verlies te ly. Die 
groot verdienste van hierdie Lutheraan lê nie alleen, 
ook nie in die eerste plek, in sy wetenskaplike arbeid 
nie, hoewel hy b.v. as godsdiens-historikus baan- 
brekend werk verrig het, maar veral in sy arbeid as 
leier van die ,, Wêreldbond van die Kerke”. Hy was 
die siel van die ekumeniese of kerklike eenheids- 
beweging. Die konferensie van die kristelike kerke 
wat in 1925 te Stockholm in Swede gehou is, is die 
vrug van sy arbeid. Hy was skerp van verstand, 
nugter van gees, teer van hart, van `n vaste wil en 
met `n onoorwinnelike geloof in die krag van die 
Evangelie. 

Sy heengaan is 'n gevoelige slag vir die protes- 
tantse kristenheid. 

Interessante Syfers. 

Denemarke. 

Die Protestantse Kerk (Lutherse) in Denemarke 
tel nou 3,500,000 siele, terwyl daar maar net 22,000 
Roomse is, 

In Kopenhagen, die hoofstad, was die gemeen- 
tes onsaglik groot, selfs tot 70,000 siele. `n Nuwe 
reëling is nou getref, waardeur die stad nou ingedeel 
is in 70 nuwe gemeentes. Meer dan 50 (sic!) nuwe 
kerke moes daar gebou word. Dit is verwesenlik 
deurdat die vrywillige hulp so groot was en die 
samewerking so pragtig. 


Frankryk. 

Gedurende die laaste 100 jaar is die Franse 
protestantisme aanmerklik toegeneem. 'Terwyl daar 
in 1806 in die hele Frankryk maar 120 predikants- 
standplase was, is daar nou 1098. Die moeilikheid 
in verband met die groot verspreiding van die Protes- 
tante is bestry deur die vereniginge vir evangelisasie, 
waardeur in 75 jaar 114 geordende gemeentes gestig 
is. Die Franse Protestantisme het ook 49 gemeentes 
in die Noorde van ons wêrelddeel. 

Teenoor hierdie protestantse groei, is die afval 
van Rome in Frankryk toegeneem. Sinds die skei- 
ding van kerk en staat in 1905 is daar `n groot te- 
kort aan Roomse geestelikes. In een distrik alleen 
is daar 200 parogieë (gemeentes) sonder priesters. 
Van die 36,000 parogieë in die hele Frankryk is 
12,000 priesterloos. 


Italië. 

Volgens die statistieke van `n Franse blad gaan 
die Protestantisme in Italië vooruit, wat ledetal be- 
tref. In 1848 was daar net `n paar duisend Walden- 
se (Italiaanse protestante) in Piëmont, in die Noorde 
van Italië. In 1861 was daar 32,684 protestante, in 
1871 reeds 58,651 en in 1911 selfs 123,273. Sedert 
1911 is die getal nog altyd aangegroei. 


België. 

Ook in die Roomse België is daar `n vooruit- 
gang van die Protestantisme te konstateer. Die Bond 
van Protestants-Evangeliese Kerke tel nou 30 ge- 
meentes, waarvan elf in Vlaandere, al te saam 16,000 
siele met sewentien predikante, vyf hulppredikers en 
ag evangeliste. 

Dan is daar die Belgiese Sendingskerk met 44 
gemeentes, 27 predikante, 4 evangeliste. Die siele- 
tal van dié kerk is 9000. 

Die derde Protestantse Kerk is die Belgiese 
Evangeliese Sending met 45 gemeentes en 50 predi- 
kante. 

Daar kom nog `n vierde by, nl. die Metodistiese 
Kerk, wat 35 gemeentes met 40 predikante tel. 

Tesaam met die buitelandse Protestantse kerke 
in België tel die protestantse bevolking ongeveer 
35,000 siele, verdeel oor 220 gemeentes. 

In 1914 is die evangelie elke Sondag op 120 
verskillende plekke in België verkondig, in 1931 op 

220 plekke. Die protestantisme gaan dus daar ge- 
durig en sterk vooruit. 


Amerika. 


In die Verenigde State van Amerika is daar 'n 
bonte mengeling van allerlei kristelike kerke en ker- 
kies, nie minder as 212, waarvan die helfte minder 
dan 7000 siele elk tel. Amerika is die land van 
kerklike versplintering en versnippering en van talle 
van sektes. So is daar b.v. 13 verskillende Baptis- 
tiese, 17 Metodisties-Episkopaalse en 12 Presbyte- 
riaanse kerke. Die ,,Reformed Church Messenger” 
noem die versplintering ,,die skandaal van die Protes- 
tantisme”. 

'n Ander ernstige verskynsel is die agteruitgang 
van die aantal predikante. In die Presbyteriaanse 
seminêries was `n paar jaar gelede die heltfe minder 
studente as dertig jaar tevore. Dit word nog erger 
deurdat die aantal lidmate by verskillende Protes- 
tantse kerke toeneem. Die statistieke toon ook aan, 
dat meer dan die helfte van die protestantse lerare 
geen teologiese opleiding gehad het nie. Die Hol- 
lands Afrikaanse kerke in Suidafrika is die Ameri- 
kaanse kerke hier ver vooruit. By ons in Suidafrika 
is al die Afrikaanse predikante wetenskaplik gevorm. 
Vroeër jare het die Geref. Kerk een of meer persone 
gehad, wat met hulle ,,singuliere gawes” sonder veel 
teologiese opleiding predikante geword het. Daar 
kom egter in Amerika nou langsamerhand verbete- 
ring. 

Dis bekend, dat duisende Roomse uit Italië na 
Noord-Amerika geëmigreer het. Dis egter minder 
goed bekend, dat `n groot getal daarvan oorgegaan 
het na die Protestantisme. `'n Paar jaar gelede was 
daar alleen in New York meer as 60 protestantse 
kerke en sendingsstasies, wat Italiaans is, terwyl 
daar 35 jaar gelede nie een was nie. Nog nie lang 
gelede nie het een van die kerke 96 Italiane as lede 
opgeneem. 'n Teologiese opleidingsskool in New 
York tel 40 gewese Roomse monnikke, wat hulle 
voorberei vir die evangeliebediening. 

Daar is nou 304 protestants-Italiaanse gemeen- 
tes, waar daar 15 jaar gelede maar 215 was. Die 
protestantse bevolking van die Verenigde State van 
Amerika is nou 36 miljoen en die Roomse 18 miljoen. 


Nederland. 


Volgens die jongste volkstelling is daar in 
Nederland 30 protestantse kerke, sektes bygereken. 

Helaas is daar in die Hervormde Kerk `n groot 
aantal vakante gemeentes. Op 1 Julie 1931 was daar 
nie minder as 332 vakatures. Die aantal teologiese 
studente is egter op die oomblik ook oor die 300, so- 
dat in 'n paar jaar die getal vakante plekke sterk sal 

verminder. Met die afgelope Universiteitskursus 
was daar egter maar 10 proponente. 

Pruise (Duitsland). 

Op die sinode van die Evangeliese Kerk in 
Pruise is verklaar, dat in die groot stede die kerk- 
besoek oor die algemeen toegeneem het. Die aantal 
teologiese studente is van 1926 tot 1929 meer as 
verdubbel. Volgens die volkstelling van 1925 be- 
hoor 18,700,000 persone aan die Evangeliese Kerk 


in Pruise. Joh. Dreyer. 
fr 


“VOORTREKKERS”-KONGRES. 


te Bloemfontein op Woensdag, 30 September 1931. 
Oproep aan almal wat belangstel in die vorming 
van seuns en dogters van Suid-Afrika. 


Die groot Stigtingskongres, om 'n suiwer Suid-Afri- 

kaanse Padvinders-Beweging vir ons seuns en dog- 

ters tot stand te bring, vind plaas in die Stadsaal te 

Bloemfontein op Woensdag, 30 September e.k., om 
9.30 vm. 


Aanleiding tot stigting. 

Sedert jare reeds is die behoefte gevoel aan `n 
Afrikaanse jeugorganisasie wat soos alle padvinders- 
beweginge die vorming tot goeie burgerskap sal be- 
vorder en is daar met ,,die Voortrekkers” op meer as 
een sentrum van ons land `n beskeie begin met sulke 
werk onder die jeug gemaak. 

In November 1928 is daar op inisiatief van die 
Sekretaris van Unie-onderwys `n konferensie in Pre- 
toria belê van verteenwoordigers van die departe- 
mente van onderwys, onderwysersvereniginge, kul- 
tuurvereniginge, Afrikaanse vrouevereniginge, en an- 
der persone wat in dergelike jeugwerk belangstel of 
werksaam was, om die vraag te oorweeg of daar vir 
die Afrikaanssprekende kind `n uitgebreide padvin- 
dersbeweging tot stand kan gebring word en ook die 
vraag of daar 'n verafrikaansing van die Boy Scout- 
beweging moontlik sal wees wat sal voldoen aan die 
aspirasies en sentiment van die Afrikaanssprekende 
volk. Op hierdie konferensie is daar `n komitee van 
vyf lede benoem, een uit elke provinsie, onder voor- 
sitterskap van dr. Gie om die konstitusie en litera- 
tuur van die Boy Scout-beweging, met die Afrikaanse 
vertalings daarvan te bestudeer en op `n volgende 
konferensie verslag te doen van hul bevindinge. 

Die verslag van die komitee is in behandeling. 
geneem op `n volgende konferensie en het gelei tot 
onderhandelinge tussen verteenwoordigers van die 
Boy-Scout-beweging aan die een kant en verteen- 
woordigers van verskillende Afrikaanse kultuurver- 
enigings en onderwysliggame aan die ander kant. 
Genoemde konferensie het verlede jaar te Pretoria, 
onder voorsitterskap van dr. Gie, Sekretaris var 

Unie-onderwys, besluit om volle steun aan die be- 
staande Boy Scout-beweging te gee mits die Boy 
Scout-raad gewillig sou wees om te voldoen aan 
sekere voorwaardes wat genoemde konferensie as 
noodsaaklike vereistes beskou ten einde die Boy 
Scout-beweging sodanig te hervorm, dat dit aan die 
nasionale behoeftes en vereistes van die seuns van 
Suid-Afrika kan voldoen. 


Die Boy Scout-raad kon die gestelde voorwaar- 
des nie aanvaar nie en gevolglik was daar geen an- 
der weg oop as om gevolg te gee aan die verdere 
opdrag van gemelde konferensie, naamlik, ,,om oor 
te gaan tot die stigting van 'n eie organisasie vir ons 
seuns en dogters, indien die onderhandelinge nie sou 
slaag nie”. 

Die Stigtingskomitee het in samewerking met 
ander hulpkomitees te Bloemfontein dadelik stappe 
gedoen om die konstitusie en nodige handleiding 
vir leiers op te stel en die Vrystaatse Helpmekaar 
het deur `n bedrag van £250 tot beskikking van die 
komitee te stel, dit moontlik gemaak om die onkoste, 
verbonde aan die voorbereidende werk, te vereffen. 


Ondertussen het die beweging ook behalwe die 
steun van verskeie verenigings, wat op die Stigtings- 
komitee verteenwoordigers het (nl. die A.C.V.V., die 
O.V.V., die Vroue-Federasie, die Federasie van Afri- 
kaanse Kultuurverenigings, die Helpmekaar, die Afri- 
kaner-Broederbond, e.a.) ook reeds die ondersteu- 
ning verkry van die onderwysersverenigings in 
Transvaal en Oranje-Vrystaat, asook van die Sinodes 
van die Ned. Gerei. Kerk in Oranje-Vrystaat en 
Transvaal. 


'n Dringende versoek. 


Die komitee wens hiermee `n dringende versoek 
te rig aan alle Afrikaners wat gewillig is om ook 
hierdie keer skouer aan die wiel te sit ten einde `n 
groot volksaak met skitterende sukses te bekroon. 
Die versoek is dat daar deur die lengte en breedte 
van Suid-Afrika plaaslik sal georganiseer word om 
afgevaardigdes na bogemelde kongres te stuur. Alle 
belangstellendes is welkom mits hulle die beginsels 
van die konstitusie soos hieronder uiteengesit, aan- 
vaar. Diegene wat nie self kan kom nie, kan in elk 
geval iets bydra om dit vir ander moontlik te maak 
om te kom. 


Karakter van ,,Voortrekker”-beweging. 

Die beweging is gegrond op beslis Christelike 
grondslag, staan heeltemal buite die politiek, wil `n 
egte Suid-Afrikaanse vaderlandsliefde aankweek en 
verwelkom sowel Engels- as Afrikaanssprekendes 
binne sy geledere. 

Meld u aan. 


Die komitee sal dit waardeer as persone wat voor- 
nemens is om tot die kongres op te kom, die Sekre- 
taris daarvan so spoedig moontlik in kennis wil stel. 
(Adres van Sekretaris: Mnr. ]. de V. Heese, Kellner- 
straat 87a, Bloemfontein.) 

Die Eerste Minister het reeds sy voorneme te 
kenne gegee om die kongres by te woon. 

Afrikaners! laat dit ons erns wees om hierdie 
beweging binne kort tyd `n veredelende en besielende 
mag onder ons seuns en dogters deur die lengte en 
breedte van Suid-Afrika te maak. 

Tot eer van God en tot heil van volk en vader- 
land, 

Het ons die eer ons te noem as Stigtingskomitee: 


N. ]. Van der Merwe (Voorsitter). 
J. De V. Heese (Sekretaris). 
EF. Visser. 
F. le Roux. 
L. W. Hiemstra. 
M. Jansen. 
B. Taute. 
S. Broers. 
M. E. Rothmann. 
M. L. du Toit. 
Beginsels. 


1.—Naam: 
Die naam van die vereniging is Die Voortrek- 
kers. 


2—Doel: 


Die doel van die vereniging is om onder die jeug 
die vorming van sterk en rein karakters en die op- 
leiding tot goeie burgerskap te bevorder deur: 

aankweking van Christelike en maatskaplike 

deugde; 

aanmoediging tot gehoorsaamheid, getrouheid 

en hulpvaardigheid; 

opwekking van sin en waardering vir skoonheid 

en reinheid; 

ontwikkeling van goeie gewoontes van waar- 

neming en ondersoek; 

verskaffing van onderrig in praktiese werk, in 


selfhulp; 
verrigting van dienste aan die medemens en die 
publiek; 
versorging van liggaamlike welsyn en gesond- 
heid. 
3.—Belofte: 


Op my eer beloof ek dat ek sal strewe: 
(1) om getrou my plig teenoor God, my 
volk en my land te doen; 
(2) om te alle tye my medemens te dien; 
en ' 

(3) om die Voortrekkerswet na te leel. 


4.—Die Voortrekkerswet: 
(1) `n Voortrekkers se woord is sy eer. 
(2) `n Voortrekker is rein in gedagte, woord 
en daad. 
(3) 'n Voortrekker is gehoorsaam en eerbiedig 
sy meerdere. 
(4) `n Voortrekker is sober en spaarsaam. 
(5) 'n Voortrekker hou sy taal in ere. 
(6) `n Voortrekker is hulpvaardig. 
(7) `n Voortrekker is vriendelik. 
(8) `n Voortrekker is hoflik. 
(9) `n Voortrekker is opgeruimd onder moeilik- 
hede. 
(10) `n Voortrekker is 'n vriend van diere. 


5.—Godsdiens: 

Die samekomste van die voortrekkers word 
diensbaar gemaak aan die opleiding tot alle Christe- 
like en maatskaplike deugde en daarom moet gods- 
diens 'n vername plek by die samekomste inneem. 


6.—Vlae. 

Die vereniging gebruik naas sy verenigingsvlag 
alleen die Nasionale Vlag van die Unie van Suid- 
Afrika. 


7.—Leuse: 
Die leuse van die vereniging is: Hou Koers. 


————— 


Ds. FRANS LION CACHET. 
Deur Ds. Jac. P. van den Berg (BA., B.D.). 


Voorwoord. 


Tot hiertoe was die neiging binne die kring van 
ons kerk om op histories gebied hoofsaaklik tyd- 
perke uit die geskiedenis te bestudeer. Of altans 
die vrug van die kerkhistoriese studie het sig in die 
vorm van kronologiese werke geopenbaar. Die nei- 
ging om die historie biografies, te bestudeer, d.w.s. 
die geskiedenis gegroepeer rondom persone het min- 
der aan die dag gekom. Die voortekens egter van 
hierdie soort van studie het ons reeds al in die 
lewenssketsie van ,,Ds. v. d. Hoff” deur Di. Dreyer, 
Prinsloo en Venter. 


Met hierdie werkie is die bedoeling dan nie om 
sekere gebeurtenisse uit die verlede kronologies te 
beskrywe nie; die bedoeling is ook nie om `n afge- 
ronde lewensbeskrywing van F. Lion Cachet te gee 
nie, maar om die verhouding van die hoofpersoon 
teenoor sy omgewing na te gaan en te beskrywe — 
dus meer `n karakterstudie as `n kronologie of bi0- 
grafie. 

Die omgewing waarteenoor Ds. Cachet hier ge- 
plaas sal word sal hoofsaaklik Transvaal wees in 
die sestiger en sewentiger jare; in 'n mindere mate 
die Kaap en Natal, en in `n baie geringe mate Hol- 
land. 

Hoewel hierdie werkie hoofsaaklik kerkhisto- 
ries van aard sal wees, is die bedoeling ook om Ds. 
Cachet te leer ken in sy verhouding teenoor sy ge- 
wone nie-kerklike omgewing. Dit spreek vanself 
dat die bronne wat 'n mens sou raadpleeg oor Ds. 
Cachet in sy kerklike hoedanigheid veel meer sal 
wees as die andere. En aangesien ek my voorge- 
neem het om hierdie werkie op bronnestudie te laat 
rus, en op geen mondelike oorleweringe, sal die 
deel wat van kerklike aard is ook groter van om- 
vang wees as die ander waar Ds. Cachet met sy nie- 
kerklike omgewing in aanraking gekom het. As die 
leser dit in die oog hou sal hy ook verstaan waarom 
dat die eerste paar hoofstukke so veel langer is as 
die laaste paar. 

Behalwe in sommige gevalle waar die ,,Ge- 
schiedenis van de Nederduits Hervormde Kerk in 
Zuid-Afrika” deur Dr. Engelbrecht, die ,,Vijftien jaar 
in Zuid-Afrika” deur F. Lion Cachet, en die ,, Twintig 
jaren in Zoutpansberg” deur Hofmeyer als bronne 
gebruik is, is alleen dokumentêre bronne uit die 
Uniegebou-argief gebruik of waar anders vermeld. 


Hoofstuk 1. 
Frans Lion Cachet wil predikant word. 
Jongelings- en studiejare in Holland. 

Ds. Frans Lion Cachet is in 1835 te Amsterdam 
uit Joodse ouers gebore, en is in 1849, toe die famie- 
lie tot die Kristendom oorgegaan het, deur Doop en 
Belydenis in die Hervormde Gemeente van Amster- 
dam opgeneem. ”) 

Op agtienjarige leeftyd het hy die Skotse Semi- 
narie te Amsterdam besoek met die bedoeling om 
predikant te word. Eienaardig, so denk `n mens eers, 
dat die jonge Cachet sig nie wou laat inskryf het 
aan 'n universiteit waar die Hervormde predikante 
van die dae opgelei werd. Dog hy het nie die nodige 
onderwys gehad om aan `n universiteit toegelaat te 
word nie. Die Skotse Seminarie was `n inrigting, 
met as lerare da Costa en ander juriste, waarin 
jonge manne opgelei werd tot Skotse Sendelinge vir 
die buiteland, d.w.s. wat Suidafrika betref, predi- 
kante vir die naturelle. Die status van predikant 
het die, in die Seminarie afgestudeerde manne, egter 
nie gehad nie, nog in Holland, nog in Skotland en 
nog minder in Suidafrika*). En tog, Cachet wou nie 
sendeling wees nie, maar predikant — waar, en in 
welke kerkverband was vir hom bysaak. In sy eie 
woorde sê hy: ,,Het was mij om den status van pre- 
dikant te doen”), 

` Verder as `n gekwalifiseerde sendeling van die 
Vrye Kerk van Skotland, kon hy dit hier nie breng 
nie, aangesien die Ned. Herv. Kerk in Nederland hom 
die status van predikant nie wou toeken met ge- 
noemde kwalifikasie nie. In kort kom die saak dus 
hier op neer: Cachet het sy studies voltooi in `n in- 
rigting waar Skotse sendelinge vir die buiteland op- 
gelei werd, nie predikante nie. Maar Cachet wou 
predikant word en nie sendeling nie. Ja, hy het daar 
So `n afkeer gehad van die idee om sendeling te word, 
dat dit vir hom `n gewetensbeswaar was om as sen- 
deling georden te word”) en tog was hy die persoon 
wat later `n huwelik van `n kaffer met `n blanke dame 
verklaar en goed gepraat het). 

Met hierdie teenstrydige omstandighede wat be- 
tref sy toekomstige loopbaan het hy besluit om naar 
Afrika te gaan, waar hy, soos ons sal sien wel predi- 
kant geword het in die Skotse Kerk in Kafferland, 
d.w.s. sendeling, maar later predikant van die Ned. 
Ger. Kerk met `n status. En so het die 23jarige 
Lion Cachet op 6 April 1858 aan boord gestap van 
die ,Isaak da Costa” en vertrek naar Afrika, waar 
hy na 'n reis van meer as twee maande aan wal ge- 
stap het. 


Lion Cachet in Afrika. 


Sonder enige aanbevelinge van persone in Hol- 
land en sonder om in betrekking te staan tot enige 
kerklike inrigting in die Kaap bevind die jonge 
,licentiate” sig nou op Afrika's bodem. Licentiate, 
dit was hy nou — iemand bekwaam om as sendeling 
georden te word. Lion Cachet het egter, soos al 
reeds gesê gekom met die een groot doel voor oë, om 
predikant te word; al moes hy dit ook verkry op `n 
wysc, soos wat inderdaad gebeur het in 1862, geheel 
en al die predikantsamp onwaardig. Vier jaar sou 
egter nog verloop voordat Cachet in die boesem van 
die Ned. Ger. Kerk sou opgeneem word; dog die rol 
wat hy gdurende hier die vier jaar aan die Kaap ge- 
speel het is interessant genoeg om `n rukkie by stil te 
staan. 

Cachet en Dr. Faure. 


Kort na sy aankoms in Kaapstad 1858 vervoeg 
Lion Cachet sig by Dr. A. Faure, aktuaris van die 
Kaapse Sinode, met die bedoeling om sig te laat legi- 
timeer. Om gelegitimeer te word was toentertyd 
vereiste dat die kandidaat se dokumente wat betref 
sy opleiding in orde was en in ooreenstemming met 
die Kaapse kerkwet. Van `n geleerd gesprek (collo- 
dium doctum) was eers sprake van af 1862 toe die 
invloed van die Skotse predikante in die Kaap sterk 
begin word het. Aan hierdie eis kon Lion Cachet nie 
voldoen nie; met die gevolg dat Dr. Faure verplig 
was om aan Cachet legitimasie te weier. 


Hierop sou Cachet aan die ,,General Assembly” 
(Algemene Vergadering) van die Skotse kerk 
skrywe. Na 'n geruime tyd gewag te hê ontvang hy 
antwoord van genoemde kerk om te konstateer dat 
hy ,licenced for foreign service”“) was van die 
Skotse Kerk. Weer gaan Cachet sig aanmeld by Dr. 
Faure, want dit was hom immers te doen om die 
,Status van predikant”. 

Finaal egter moes Dr. Faure besluit dat hy nie 
by magte was om aan Cachet die status van predi- 
kant te verleen, terwyl hy bloot maar met ,,Licen- 
tiate” was. Die optrede van Dr. Faure kan nie an- 
ders as reg en billik beskou word nie. Kon Dr. Faure 
billikerwys aan `n man wat geen behoorlike opleiding 
as predikant gehad het die status van predikant gee? 
Nie alleen dit nie, maar Dr. Faure sou hom skuldig 
gemaak het aan `n oortreding van die kerkwet. 
Cachet erken immers self dat sy dokumente nie in 
ooreenstemming was met die letter van die wet nie”). 
Dit is haas ondenkbaar dat Dr. Faure, getrou bly- 
wende aan sy pligte as aktuarius, 'n man kon legiti- 
meer wat D.v. nie bewys kon lewer dat hy al ooit 
voor `n gemeente opgetree het nie. Trouens Cachet 
erken later self dat hy by geleentheid van `n diens in 
die St. Stevens Kerk in die Kaap vir die eerste keer 
gepreek het, want hy sê: ,,Ik had nog nooit ge- 
preekt”. (Hierdie St. Stevens Kerk het bestaan uit `n 
gemeente van kleurlinge wat in 1857 by die Ned. 
Ger. Kerk ingelyf is, en van wie die ouderlinge 
(kleurlinge) sitting kon hê in die Sinode.)*) 

Onder hierdie omstandighede het Dr. Faure vir 
sig dan ook geen ander weg oop gesien nie dan om 
Cachet se aansoek te verwys naar die eersvolgende 
sitting van die sinode in 1862. 


Voetnote Hoofstuk 1. 
1) Geschiedenis van de Ned. Herv. Kerk in 
Z.-A. (ID), Dr. Engelbrecht. 


2) 'do., do. 'Bls.'56. 

3) Vijftien Jaar in Zuid-Afrika. Bls. 1. Cachet. 
4)! 'do., do. “Bls. 1. 

“j! do: do. Bliss. 

#)ddo:'do. ' Bls. 24. 

")Mdo.. da. Bis/i6. 

s) doe. do: Bls il. 


(Word vervolg.) 
—— BEER 


PSALM 88. 


1. Ek roep tot U, o God, 
op wie my hoop bly staan, 
'tsy dat die ligte son oor my 
of op- of ondergaan. 

2. As ek my bede bid, 
en 't opklim in u oor — 
ag, sluit dan nie u hart vir my, 
maar wil my smeking hoor. 


3. My siel is sat en siek, 
sé klaag en kerm ek nou; 
dit is of ek hier voor my oog 
die dood alreeds aanskou. 


4. Ek word getel by dié 
wat in die graf verdwyn. 
Ek voel my nietig, sonder krag, 
en hoe 'k in onmag kwyn. 


5. Die dood is om my heen, 
die hart is klein en laf. 
'n Swaard-deurboorde—so is ek 
wat neerlê in sy graf. 


6. Net soos `n dooie is ek, 
wat U welhaas vergeet; 
'n dooie in die graf alleen 
waar niemand meer van weet; 


7. `n dooie in wie daar nou 
geen lewenshoop meer is, 
maar in die see versonke 1ê 
in diepe duisternis. 


8. U pers my na omlaag 

in grimmigheid, o Heer! 

U golwe staan op, ry aan ry, 
en druk my dieper neer. 


9. My vriende, hulle wat 
my vriende was weleer, 
die vlug uit afsku van my weg 
en is geen vriende meer. 


10. Soos `n gevangene, 
so is ek ingesluit; 
my oog versmag in my ellend: 
ek kom hier nooit weer uit. 


11. Intussen, Heer my God, 
verhef ek in geklag 
smekend my hande na omhoog 
en roep die ganse dag. 


12. Kan U die mens weer wek 
wat al vergaan tot stof? 
Kan skimme in wesenheid verrys 
en psalmsing tot u lof? 

13. Sal hulle in die graf 
u goedheid kan vereer? — 
daar in die diep en donker plek 
waar die verderf verteer? 


14. Word ooit u wondermag 
bekend in duisternis? 
Word u geregtigheid herdink 
waar geen gedagte is? 


15. Maar ek, o Here, ek roep, 
ek swyg met hul nie mee; 
en in die vroeë mêre kom 
my smeekstem U al tee. 


16. Waarom dan, Heer, verstoot 
U sonder medely? 
Waarom verberg U langer dan 
u aangesig vir my? 


17. Vanaf my vroegste jeug 
was ek verdruk gewees; 
van altyd-af 6f ramp gely, 
Of altyd ramp gevrees. 


18. U toorn verskrik my, Heer, 
en raad'loos sien ek hoe 
dit soos `n vloed van waters kom, 
al nader na my toe. 


19. Die waters rol om my, 
ombruis my al geheel, 
omsingel my in hoë vloed 
en reik my aan die keel. 


20. U 't vriend en metgesel 
verwyder ver van my; 
bekendes — hul is almal weg, 
en duisternis — naby! 
Totius. 
(Uit ,,Die Kerkblad”) 


————— 


KORRESPONDENSIE. 


“DIE HERVORMER”. 


P.K. Pyramid, 
17 Augustus 1931. 
Die Eerw. Redakteur van ,,Die Hervormer” 
Pretoria. 


] 


HoogEerw. Heer, 

Vir baie van ons in hierdie streek was die mede- 
deling wat onder bostaande hofie in ,,Die Hervor- 
mer” van 1 Augustus j.l. voorkom `n aangename ver- 
rassing. 

Die oproep het soveel belangstelling onder ons 
lede gewek dat `n vergadering — miskien die eerste 
van sy soort, maar ons hoop nie die enigste of laaste 
nie — onder voorsitterskap van mnr. Prinsloo gehou 
werd ten huise van mnr. Geyser. 


Met groot genoeë het die aanwesiges naar die 
voorlese van die oproep geluister en daarna die hoop 
uitgespreek dat aan al die goeie verwagtings van die 
kommissie voldoen sal word. 


Baie jammer sou dit wees as die grootse ideaal 
om ,,Die Hervormer” aan elke huisgesin van ons 
gemeente te besorg nie kan verwesenlik word nie. 


Dit werd gevoel dat die planne om £1200 in 
te samel nie in die minste onuitvoerbaar behoort te 
wees nie. 


As een van die middels wat ons tot ons beskik- 
king het om die bedrag te help byeen breng sou wees 
om `n groot aantal nuwe intekenaars te wer! wat be- 
reid is om `n jaar of so se intekeningsgeld vooruit te 
betaal. 


Hierdie gedagte het as gevolg gehad dat onder 
bovermelde voorwaardes die volgende lede versoek 
het om hulle name as intekenaars op te neem: 


Mnre. H. F. C. Prinsloo, M. L. Holliday, C. S. 
]. van Staden, C. $. Lotterie en T. L. Botha. 


Dankie vir opname, 
Hoogagtend, Die Uwe, 
J. Geyser. 


“DIE HERVORMER”. 


Elders in hierdie uitgawe verskyn `n brief van 
Mnr. P. Geyser waarop ons graag die aandag wil 
vestig. Dit is seker verblydend om te sien dat daar 
nog soveel lede gevind word wat `n lewendige belang 
stel in die offisiële orgaan van ons kerk en bereid is 
om daarvoor te werk. 


In verband hiermee het ons ook `n skrywe ont- 
vang van ouderling |. C. Zwagemaker van Belfast 
wat hom — in samewerking met diaken |. Rudolph 
— besonder beywer vir hierdie saak. Die broeder 
skryf o.a. dat hy van 22 famielies elk 5/- gekry het 
en dat hy selfs van baie arm mense iets ontvang het 
om die blad te ondersteun. Hy gee aan die hand dat 
ook die 1932 Almanak gratis gestuur sal word aan 
die lidmate wat minstens 5/- bydra. Ons wil graag 
die aandag van die broeders vestig op die rondskrywe 
van die Kommissie wat ook in hierdie uitgawe ver- 
skyn. 

Van Ds. T. Dreyer is £1 ontvang vir die reserwe- 
fonds wat bygedra is deur Mnr. R. du Preez van 
Charl Celliers terwyl Mnr. Arie Visagie—Charl Cel- 


liers ook #£2 toegesê het. Albei persone het dit ge- 
gee sonder dat daarvoor gevra is. 
Wie volg die goeie voorbeeld? 
J. H. H. Janson, 
Administrateur. 


“DIE HERVORMER.” 
(Omsendbrief) 


Waarde broeders, 

Nogmaals wil ons u aandag vestig op U belang- 
stelling, medewerking en ondersteuning vra vir die 
uiterste belangrike saak, nl.die gratis-uitgee van ,,Die 
Hervormer” in verband waarmee alreeds `n oproep 
verskyn het in ,,Die Hervormer” van 1 Augustus 
1931, p.p. 37. 

Korteliks kom die saak hierop neer: Indien ons 
geen ander plan beraam om ,,Die Hervormer” uit te 
gee nie dan moet met die uitgawe gestaak word die 
einde van die jaar, want dit is `n saak van absolute 
onmoontlikheid om op die huidige manier voort te 
gaan. En dit sou nie alleen `n skande wees vir ons 
kerk, maar ook `n teken van geweldige agteruitgang 
indien die uitgawe van ons offisiële orgaan moet ge- 
staak word. Dit sal `n verlies vir ons kerk beteken 
wat nie bereken kan word. En hierdie gevaar waar 
ons aan blootgestel is behoort voldoende rede en 
aansporing te wees om al ons kragte te gee vir die 
goeie saak en al ons aandag daaraan te wy. Ons 
kan die bestaan van die blad bestendig as daar by 
ons maar die nodige liefde is vir ons kerk en vir 
ons godsdiens. 

Soos reeds in ,,Die Hervormer” van 1 Augustus 
gesê is het ons geld nodig, ongeveer £1200, om die 
blad se bestaan te ver-ewig en om hom volkome aan 
sy doel te laat beantwoord, n.l. deur hom gratis in 
die hande van elke lidmaat van ons kerk te gee. 

Al wat ons vra van elke gemeente is dat elke 
gemeente en kerkraad die aantal wyke en hulle ge- 
meente moet neem as basis en dan van elke wyk 
minstens £2 op te stuur aan ons Administrateur. Sê 
b.v. `n gemeente tel tien ouderlingsafdelings dan ver- 
wag ons van So'n gemeente minstens £20. Sterk 
wil ons aanbeveel dat ook nog een kollekte vir die 
doel sal afgestaan word. (Ons sal u sê waarom: On- 
gelukkig is daar jammer genoeg mense (predikante 
en kerkrade) wat waarskynlik niks sal doen, en om 
die saak nie te laat misluk tewille van daardie be- 
langloses, moet daar maar meer ekstra opoffering 
gevra word van die ware Hervormers wat alles oor 
het vir hulle kerk en godsdiens. 

Het ons eers die som geld in hande dan betaal 
die blad homself deur middel van advertensies. Des- 
kundiges op hierdie gebied verseker ons dat op hier- 
die wyse daar spoedig groot profyte sal afgewerp 

word wat ons kerk tengoede sal kom. En die geld 
wat uit elke gemeente kom sal sodra die blad profyte 
afwerp op sodanige gemeente se krediet geplaas 
word. 

Diegene wat geneë is en lus voel om vir hierdie 
goeie saak te werk kan kollektelyste kry by die ad- 
Ons hoef 


nie te wag vir die predikante en kerkrade nie, maar 


ministrateur, mnr. Janson, op aanvraag. 


elke gemeentelid kan hom beywer vir hierdie saak 
waarmee ongetwyfeld die liefde vir ons kerk en gods- 
diens sal getoets word. 

Verder inligtings kan verkry word by die onder- 
getekendes wat deur die Algemene Vergadering be- 
noem is om meer in die besonder vir die saak te 
ywer. 

Die liefde en respek vir ons kerk eis dit van ons 
om dadelik die arms uit die mou en die hande im 
die sak te steek. 

Ons reken op u kragdadige saamwerking en 
ondersteuning. 

U broeders in Christus. 
T. Dreyer (Standerton). 
]. ]. Prinsloo (Johannesburg). 
J. H. Janson, (adm.), Pretoria. 


Messina, 18 Augustus 1931. 
Die Eerw. Redakteur ,,Die Hervormer”, Pretoria. 


In onse kerkblad van 15 Augustus 1931 sien ek weer 
een predikant-beroep van een gemeente, wat een vaste 
predikant het, terwyl ons nog proponente het wat nie be- 
roep is nie. Waar is die fout? As hulle nie moet beroep 
word nie, sê hulle dit dan reguit, dat hulle kan uitsien na 
iets anders? 


Dan sien ek dat belangstellende hom so bekommer or 
dat hy iets in ,Die Huisgenoot” gesien het, omtrent die 
salaris van die predikante. Denk die skrywer, dat die kerk- 
raad antwoordelik is vir die salaris van die Predikante, 
dit moet betaal word deur die gemeente. Dit is nie die 
kerkraad wat die salaris moet betaal nie, as dit so is, 
dan sal ek bly wees as belangstellende die kerkraad wil 
wees, en die salaris betaal. Daar is rede voor dat dit so 
swak gaan, daar is nie genoeg predikante onder die ge- 
meentes nie. Groot gemeentes is sonder een predikant en 
daar word nie onder die lede gewerk nie. Ek weet dat 
ouderlinge 40 tot 60 myle gegaan het op eie onkoste en 
niks gekry het nie. Wie betaal die onkoste van die ouder- 
ling? As geld gevra word dan vra die lid, waar is die 
predikant, so gaan dit. Met onse volgende Nagmaal sal 
ons weer aanneming hê, dit is die 2de Sondag in Oktober 
19231. Dankie vir opneming. 


C. J. Koen, Skriba, 

ENGELS-AFRIKAANSE WOORDELYS VAN 
MOTORTERME. Uitgegee deur die F.A.K., 
Posbus 3686, Johannesburg. 

Hier vind ons ongeveer `n duisend terme in verband 
met die motorkar in Afrikaans. Dit bevat eers die Engeise 
woord en dan die Afrikaanse. Waar die motorkar die 
land inneem en ons gevaar loop om al die nuwerwetse 
terme in verband daarmee uit Engels oor te neem, en ons 
taal dus te help verknoei, hoop ons dat iedere motorkar- 
eienaar hierdie pamfletjie sal probeer in hande kry. Dit 


kos maar sewe pennies. Laat ons iedere geleentheid 
aangryp, wat gebied word om die taal suiwer te hou. 
SP. H. 


Dr. F. W.A. KORFF: OPWEG NAAR EEN 
NIEUWE LEVENSEENHEID. Uite. H. J. 
Paris, Amsterdam, 1931. Prys, ongeveer 7/6. 
In hierdie tyd van botsing tussen die Christendom en 
moderne kultuur, waardeur daar `n konflik is tussen die 
Christelike geloof en die moderne mens is hierdie boek baie 
welkom. Dr. Korff betoog daarin, dat daar nie soiets 
moet wees, as `n botsing tussen Christendom en Kultuur, 
en as daar so `n botsing is, is daar iets radikaals verkeerd. 
Eers gee hy ons 'n historiese oriëntering waarin hy die 
oorsake en die gevolg van die konflik uiteenset, om dan 
daarop te wys op die versoening daarvan. Een van die 
virnaamste oorsake van die voortbestaan van onse kultuur 
is vir die skrywer 'n opwaking van die religie, en daarom 
is 'n herlewing van die Christelike geloof vir die toekoms 
van onse kultuur van die grootste gewig. Die kultuur is 
soms as 'n aardse tabernakel van die godsdiens, en van- 
daar, dat `'n verval van die godsdiens sig die eerste weer- 
spieël in 'n verval van die kultuur. Laat ons Afrikaners 
dit veral in onse kultuurstryd nie uit die oog verloor nie. 
In onse kultuurstryd behoort ons kennis te neem van 
hierdie boek. Ons hoop dat iedere predikant en onder- 
wyser dit sal koop. SUIDER 


LEER DER TWAALF APOSTELEN, ingeleid 
vertaald en toegelicht door J. CO. Prins. Uitg. H. 
J. Paris, Amsterdam, 1931. Prys 3/6. 

Die Leer van die Twaalf Apostele is `n geskrif uit die 
twede eeu van onse jaartelling, en `'n belangrike bron vir 
die kennis van die Christendom uit daardie dae. Die ver- 
taling lees vlot en die toeligtinge beantwoord aan die doel. 
Die boekie sal sy weg wel vind, ons hoop ook in Suid- 
Afrika. S. P. E. 


W. G. VAN DER TAK: SPINOZA. Uitg. d. P. 
Kruseman, `'s Gravenhage, 1981. Prys 7/6. 

Die Joodse wysgeer Spinoza het verbasend veel invloed 
geoefen ook in die tye na hom, tot vandag. Om ons tyd 
van pantheisties denke te kan verstaan is `n studie van 
Spinoza `n vereiste. Hierdie uitgawe, wat smaakvol ge- 
illustreer is en `n sakelike oorsig gee van Spinoza se 
lewe, is uitstekend om mens met sy filosofie bekend te 
maak. Dit is duidelik en helder geskrywe, sonder om- 
haal van allerhande geleerde franjes. By die lesing voel 

mens meer en meer, hoe spinozisties onse tyd is, en hoe 
onse kultuur met gedagtes van Spinoza deurtrek is, wat in 
konflik staan met die Christendom. sp EI 


“DIE DOLOSGOOIER”, deur JOUBERT REITZ. 
Uitgegee deur die Nasionale Pers, Beperk. 

Hierdie interessante, boeiende verhaal speel vir 'n 
deel op die diamantvelde en wel by Bloemhof. Die skrywer 
gee ons `n goeie kyk op die toestande daar: die armoede 
wat daar heers, die gejaag na rykdom, die eensaamheid 
van die mens daar temidde van al die gewoel van die 
duisende van delwers. 

Die dolosgooier voorspel vir een van die delwers sy 
toekoms, wat later uitkom en deur die skrywer mooi ge- 
skets word. 

Jongmense en ook oueres sal goed doen as hulle hul 
engelse novelle opsy skuif en hierdie mooi Afrikaanse 
roman lees. 

Die uitgewer het gesorg vir 'n goeie, groot druk, `n 
paar mooi plate en `n sterk omslag, netjies gebind en af- 
gewerk. Joh. D. 


” 


PESTALOZZI, door Dr. J. G. MEIRING. Uitge- 
geven bij J. H. de Bussy, Pretoria. 1930. Prys 
8/6. 

Dr. Meiring heeft een groote dienst bewezen aan allen 
die in Afrika iets met onderwys te doen hebben door de 
aandacht te vestigen op de persoon en het werk van Pes- 
talozzi. Deze groote opvoedkundige is, hoewel hij al meer 
dan 100 jaar geleden gestorven is, helaas in Zuid-Afrika 
veel te weinig bekend, en zijn beginselen worden nog veel 
te weinig toegepast in ons onderwijsstelsel. Het boek 
geeft een overzicht van Pestalozzi, zijn leven, zijn werk 
en Zijn invloed en daarbij is gevoegd een vertaling van 
de ,Zwanenzang”, die langer is dan het geheele geschrift 
van Dr. Meiring zelf, en waarin Pestalozzi een laatste 
uiteenzetting geeft van zijn beginselen en zijn werk aan 
een kritiesch ondersoek onderwerpt, wanneer hij zelf reeds 
80 jaar oud is en zijn leven kan overzien. 

Pestalozzi was een innig vroom (Christen, zelf ge- 
drongen door de liefde van Christus, die als grondslag van 
zijn heele onderwijs methode, de liefde stelt. Hij heeft 
een veel bewogen leven gehad met vele teleurstellingen, 
maar zijn geloof heeft hem telkens doen zegevieren. 

Zijn groote beginsel is de harmonische ontwikkeling 
van het kind door de oefening van verstand, gevoel en wil, 
waardoor een mensch moet opgevoed worden om zich zelf 
te kunnen helpen en zelfstandig te zijn. Daartoe moet het 
kind leeren eerst sgoed te zien, dan goed te denken en 
daarnaar te handelen, alles in overeenstemming met de 
daarnaar te handelen, alles in overeenstemming met de 
natuur van den mensch, die in de familiekring het beste tot 
haar recht komt. Het boek is goed verzorgd en met mooie 
letter gedrukt, en hoewel de Zwanenzang veel in bijzonder- 
heden gaat en zeer uitvoerig is, zal het nooit zijn waarde 
verliezen als een openbaring van den frisschen geest van 
een man die oud geworden is in den dienst van de kinde- 
ren, maar altijd den kinderlijken zin behouden heeft. 

Van harte hoop ik, dat ook door dit boek, de invloed 
van Pestalozzi in Zuid-Afrika op onderwijsgebied verrei- 
kend zal doorwerken. TE B. 


GA UIT IN DE STRATEN, deur Toyohika Ka- 
gawa, bewerk deur J. Wagenaar. Uitgewer: 
Ruys Uitg. My. 

In die voorberig van hierdie merkwaardige boek word 
vermeld dat binne enkele maande na die verskyning nog 
nege drukke nodig was om in die groot vraag te voor- 
sien. Binne drie jaar na die verskyning van die boek op 
die mark was `n half millioen eksemplare verkoop. 


Groot was my verwagting dus toe ek die boek begin 
lees het en ek is bly om te kan sê my verwagting is nie 
teleurgestel nie. 


Die boek speel in Japan. Die held van die boek Tiichi 
Nimi het, nadat hy kristen geword het, besluit om in die 
agterbuurt van 'n groot stad te gaan werk om sodoende 
,den Joden 'n Jood en den Grieken `n Griek” te wees. Hy 
het sig beweeg tussen leeglopers, dronkaards, diewe, 
moordenaars en mense wat nog dieper gesink het. Sy 
huis, sy tafel, sy bed het hy met hulle gedeel. Merkwaar- 
dig is dit om te sien hoe hy sigself opgeoffer en verloën 
het. 

Die boek gee ons `n pragige kyk op die maatskaplike, * 
sedelike en godsdienstige lewe in Japan waaroor ons hier in 
Suid-Afrika oor die algemeen geneem nie so veel weet nie. 

Mens kan die boek amper nie weer neerlê nie na dit 
opgeneem is. Dit is die prys, wat min is, meer dan wêrd. 
Ons wens die boek `n ruime debiet toe. TR MID. 


Verder het ons nog vier klein boekies: 

,De Schuld is betaald”, ,Mijn gesprek met een jeugdig 
Rabbijn”, ,,Zijn laatste nacht” en ,,Een moeilijk 
vraagstuk”, 

en verder 'n aantal pamfletjies alger met 'n godsdienstige 
strekking ontvang. ED EED 


Ds. L. D. POOT: OP DE FLUISTERGALERY 
DER TIJDEN. 


H. Veenman & Zonen, Wegeningen, 1931. 


'n Skat van kennis en wetenswaardigheid is in hierdie 
boek verwerk. Op die voorgrond staat `n Christosentriese 
instelling. Die skrywer skroom nie vir die see van be- 
staande meninge voor en teen die Christendom nie, maar 
bring veel daarvan teberde en toon die kuns om rustig 
te kan waardeer. Uit Bybel-lesinge en apologetiese voor- 
dragte samegestel, vorm die boek tog `n eenheid. Deur `n 
vertraagde vertoogtrant gee die skrywer ons geleentheid 
om na te denk en mee te denk. Die tekort wat ons in 
'n voorafgaande hoofstuk te vergoed. (Gebore uit die be- 
hoeftes van die pastorale praktyk, getuig ook hierdie boek 
daarvan, dat praktyk sonder besinning oor die ,,wat” van 
onse prediking, seker nie in sy kerklikheid die herderlike 
ampsverrigting tot uitdrukking bring nie. Hierdie boek 
is 'n nuttige boek, wat elke prediker met voordeel sal be- 
sit. d.d .S. 


OM DIRK, door J. W. v. ZEIJL. 

Dit is 'n ongekunstelde, ware verhaal van `n jonge- 
man wat reeds as jongeling sy brood as skipper moes 
verdien. later werd hy aan die drank verslaaf. Omdat 
God hom op see van `n gewisse dood gered het, het hy 
besluit om sy lewe te verander en voortaan die Heer te 
dien. Die boekie is interessant en vir die doel, waarvoor 
dit geskryf is, besonder geskik. 





I September 1931. 


BOLSJEWISME EN EVANGELIE, door J. N. 
Voorhoeve. 

Die doel van die skrywer is om die groot teenstelling 
aan te toon wat bestaan tussen Bolsjewisme en Evangelie. 
Hy wys daarop dat eersgenoemde `n stelsel is en laasge- 
noemde `n Persoon. Die krag van Bolsjewisme is ,af- 
breken, omverwerpen, ondergraven, zodat het bestaande 
gebouw in een stort.” Die krag van die Evangelie daar- 
enteen is: ,oprichten, zaligmaken, opbouwen”. 

Na `n hele reeks van voortreflike teenstellinge eindig 
die boekie met `n verhaal van hoe `'n bolsjewis `n kristen 
geword het. 

Ons hoor teenwoordig veel van Bolsjewisme, die koe- 
rante is daar vol van en daarom veral is die boekie interes- 























sant en leersaam. TOR JE D: 
Gebruik `n regte Afrikaanse maaltyd 
by die 


Cabin Restaurant en Tee-kamer. 
(Eienares: Mevrou H. CROSS.) 


BELEEFDHEID, NETHEID GEGARANDEER. 
Kerkplein. 


LEKKER KOFFIE 
BLAKENDE DE DTANP 


SE GEE skete. EA met entoes- 
iasme en opgeruimdheid. Niks is 'n las nie— 
niks 'n groot inspanning—elke dag is `n dag ' 
van plesier en avontuur. Dit is LEWE !! 
Maar wanneer u gedurig neerslagtig voel en : 
in swak gesondheid is gaan alles verkeerd— 
u voel moeg en uitgeput. 


904 SWAK GESONDHEID 
ontstaan deur EEN OOR- 


Pretoria. 
ALTYD VERKRYBAAR. 


Middagete van 12 tot 2 uur — 1/6. 
i EN. ED, 
I 








MEE EP O EEND O TED) GED O MEI O- 





NE ARE KYDIEHEID 


'n Eenvoudige remedie — Beecham's Pille— 





DIE HERVORMER. VS 


HUWELIK. 


Hiermee maak ons aan alle vriende en famielie- 
lede bekend dat ons die 22ste September 1931 die 
reis sal aanvaar in die huweliksbootjie. 

Bruid: 

Mes Al $. LE ROUX, 
Tweepannen, P.K. Migdol. 

Bruidegom: 

Mnr. CORRIE OLIVIER, 
Welverdiend, P.K. Wolmaransstad. 





DOODBERIG. 
van 5 Augustus 1931 om 


In die vroeë more 
8 uur v.m. het die liewe Heer 
ons liewe moeder 

MARIA ELISABETH BASSON, 
geb. Viljoen, 

in die geseënde ouderdom van 77 jaar 11 maande en 
6 dae na `n langdurige lyding waarvan die laaste 
8 dae swaar was. 

Moeder, al is die kelk vir ons bitter om te drink, 
gun ons U die ewige rus by U Heiland en Heer, 
waar gy op ons wag. 

Tot weersiens, moeder. 

Namens die bedroefde kinders, 
 € P4 Basson (Ouderi)E 


van ons weggeneem 


Haakdoorndraai, 
P. K. Vaalwater. 


IN MEMORIAM. 

Drie lange jare van verlange is verby, en met 
bedroefde harte dink ons terug aan die onvergete- 
like more van 4 Augustus 1928, toe onse liewe 
Heer van ons weggeneem het, onse dierbare vader 

ANDRIES ALBERTS. 

Ons gun u die rus, vader. 

Tot weersiens, liewe vader. 

Die verlangende eggenoot en kinders, 
F. Alberts. 
S. Wes-Afrika. 


verwyder die oorsaak. Ditreinig die gestel 
t op 'n natuurlike manier en so maklik. Ver- 
ban Selfvergiftiging, Lewersugtigheid, 
Mislikheid, Slegte Spysvertering, Hoof- 
pyne, ens. met Beecham's Pille. Dit 
laat u goed daaruitsien en goed 
VOEL sodat u altyd GESOND 

M SAL WEES. 'n GHIENIE 'n 

DOSIE WERD. 













DOODSBERIG. 

Sag in sy Heer ontslaap op 3 

koors na `n siekbed van 19 dae, 

seuntjie 

ANDRIES NICOLAAS JAN DAVID ALBERTS, 

in die ouderdom van 5 jaar, 8 maande, 17 dae. Ons 
is diep bedroef, ons hoop is op weersiens. 

Want sy laaste gebed was: Heere stuur van 

avond 2 of | Engeltje om by my kop te sit en waak. 
Die treurendes, 

F.. Alberts. 

ER EE EE LE ET 


Junie 1931, aan 
ons teer geliefde 





1 September 1931. DIE HERVORMER. 

Nou “ODerkrybaar 
NUUTSTE UIGGAWES VAN 


|. H. de Bussy 


PRETORIUSSTRAAT 153. BUS 460. 
PRETORIA. 





BOOIA 


deur JOCHEM VAN BRUGGEN. 


Dr. du T. Malherbe skryf o.a. oor hierdie boek: ,,En dan die onafskeidelike 
na-weekse bierpartye! Dis 'n ,sine gua non” geword by die kaffer en is 
verantwoordelik vir baie onheil, soos so pragtig geskilder deur v. Bruggen.” 


Prys 7/-. Posvry 7/6. 


FRANS 


deur P. ]. GROENEWALD. 


Dit is `n mooi gebonde boek en bevat `n baie aantrekkellike verhaal van 'n 
plaasseun wat die drang in hom voel om kunstenaar te word. 


Prys d/6. Posvry 4/9. 


PIET Uys! 


of die Lyding en Stryd van die Voortrekkers in Natal. 





Nou in Afrikaans oorgesit deur |J. ES. 
Prys d/-. Posvry 4/3. 


—— P—— 


Kry hierdie boeke by U boekverkoper. 
U kan hulle ook regstreeks van die Uitgewers kry. 


(Bedrag moet dan bygevoeg wees.) 

